అలన్ షేరర్
అలన్ షియరర్ , (పుట్టిన తేది 1970 ఆగస్టు 13) ఒక రిటైర్డ్ ఇంగ్లీష్ ఫుట్‌బాల్ ఆటగాడు. అతను ఇంగ్లీష్ లీగ్ ఫుట్‌బాల్‌లో ఉన్నతమైన స్థాయిలో సౌతాంప్టన్, బ్లాక్‌బర్న్ రోవర్స్, న్యూ కాజిల్ యునైటెడ్‌కు ఇంకా ఇంగ్లాండ్ జాతీయ జట్టుకి స్ట్రైకర్‌గా ఆడాడు. అతనికి అత్యంత గొప్ప స్ట్రైకర్స్‌లో ఒకడన్న గుర్తింపు మెండుగా ఉంది; అతను న్యూకాజిల్స్ మరియు ప్రీమియర్ లీగ్‌లకు రికార్డ్ గోల్‌స్కోరర్. ఆటగాడిగా రిటైర్ అయ్యాక షియరర్ ఇప్పుడు BBCకి టెలివిజన్ పండిట్‌గా పనిచేస్తున్నాడు. అతని క్రీడాజీవితం ముగిసే సమయానికి అతను UEFA ప్రో లైసెన్స్ కోసం కొంత పనిచేసాడు, ఇంకా, ఒక మానేజర్ కావాలన్న కోరిక వ్యక్తం చేసాడు. 2009లో అతను కొంతకాలం BBC వదిలి, 2008-09 సీజన్ చివరి ఎనిమిది గేమ్స్ కోసం, న్యూకాజిల్ టీంను స్థాయి పడిపోకుండా కాపాడటానికి, న్యూకాజిల్ యునైటెడ్ మానేజర్‌గా వెళ్ళాడు. అతను సఫలీకృతుడు కాలేదు.
న్యూకాజిల్ అపాన్ టైన్ జన్మస్థలమైన షియరర్, తన వృత్తిపరమైన ఆరంభం, 1988లో, ఇంగ్లీష్ టాప్-ఫ్లైట్ క్లబ్ సౌతాంప్టన్‌తో మొదలుపెట్టి, హాట్రిక్ చేసాడు. సౌత్ కోస్ట్‌లో ఎన్నో సంవత్సరాలు గడిపినపుడు, అతను తన క్లాసిక్ స్టైల్ ఆట తీరు, బలం మరియు గోల్ చేయు శక్తి సామర్ధ్యం వల్ల మంచి పేరు తెచ్చుకున్నాడు; అతనికి అతి త్వరలో, అంటే 1992లో, అంతర్జాతీయ పోటీలలో పాల్గొనే అవకాశం వచ్చింది, దానితో పాటు బ్లాక్‌బర్న్ రోవర్స్‌కు బదిలీకి కూడా ఆహ్వానం అందింది. నార్తెర్న్ ఇంగ్లాండ్‌లో ఒక ఆటగాడిగా షియరర్ స్థిరపడ్డాడు, అతను ఇంగ్లాండ్ జట్టులో ఒకడయ్యాడు, ఇంకా అతని 34 గోల్స్ మొత్తం, బ్లాక్‌బర్న్ 1994-95లో, ప్రీమియర్ లీగ్ టైటిల్ వశం చేసుకోవడానికి ఉపయోగపడింది. 1994లో, ఫుట్‌బాల్ రైటర్స్ అసోసియేషన్ అతన్ని ప్లేయర్ ఆఫ్ ది ఇయర్‌గా పేర్కొంది. అతను 1995లో PFA ప్లేయర్ ఆఫ్ ది ఇయర్ పురస్కారం గెలిచాడు. 1995-96 సీజన్‌లో షియరర్ మొదటిసారి ఛాంపియన్స్ లీగ్‌లో కనపడ్డాడు ఆ తర్వాత, 31 గోల్స్‌తో ప్రీమియర్ లీగ్‌లో టాప్ స్కోరర్‌గా నిలిచాడు. యూరో 1996లో ఇంగ్లాండ్ తరఫున అయిదు గోల్స్, ఆ తర్వాతి 1996-97 ప్రీమియర్ లీగ్‌లో 25 గోల్స్ చేసి టాప్-స్కోరర్‌గా నిలిచాడు.
యూరో 96 తర్వాత, వర్ల్డ్ రెకార్డ్ 15 మిలియన్ పౌండ్ల రొక్కం అతని చిన్ననాటి హీరోలు, న్యూకాజిల్ యునైటెడ్‌కు దక్కింది, ఆ తర్వాతి తన ప్రొఫెషనల్ లైఫ్‌లోని శేష జీవితాన్ని అతను క్లబ్బుతో గడిపాడు.
అతని మీడియా పనిలో కూడా, అతను వివిధ జాతీయ మరియు స్థానిక సేవా సంస్థల కొరకు, క్రీడా రంగంలోనూ, ఇంకా బయట కూడా, చాలా పెద్ద మొత్తంలో ధనం సేకరించాడు.
1970లో న్యూకాజిల్‌లోని గోస్‌ఫొర్త్‌లో పని చేసే సామాజిక వర్గానికి చెందిన తల్లితంద్రులు, అలన్ మరియు ఆని షియరర్‌కు జన్మించాడు. షీట్‌మెటల్ పనివాడైన అతని తండ్రి, ఔత్సాహికుడైన షియరర్‌ను అతని యౌవనదశలో ఫుట్‌బాల్ ఆడమని ప్రోత్సహించాడు; ఈ యువ ఆటగాడు, స్కూల్‌లో చదువుతూనే, ఆట కొనసాగించాడు. గోస్‌ఫోర్త్ సెంట్రల్ మిడిల్ స్కూల్‌లోనూ మరియు గోస్‌ఫొర్త్ హై స్కూల్‌లోనూ అతను చదువుకున్నాడు. పుట్టిన ఊరిలో వీధుల్లో ఆడుతూ పెరిగి, అతను తొలుతగా, మిడ్‌ఫీల్డ్‌కు ఆడాడు, ఎందుకంటే, "దాని వల్ల (అతను) మరింత ఎక్కువగా ఆటల్లో పాలు పంచుకోవచ్చు". షియరర్ స్కూల్ జట్టుకి కాప్టెన్‌గా ఉన్నాడు, ఆ సమయంలో, అతను St. జేమ్స్ పార్క్‌లో జరిగిన జట్టుకి ఏడుగురు చొప్పున ఆడిన టోర్నమెంట్‌లో, ఒక న్యూ కాజిల్ సిటీ స్కూల్‌ జట్టును గెలిపించాడు. ఆ తర్వాత, 20 యేళ్ళు నిండని యువకుడిగా, అమెచూర్ వాల్స్ఎండ్ బాయ్స్ క్లబ్‌లో చేరాడు. అతను వాల్స్ఎండ్ క్లబ్బుకి ఆడుతుండగా, అతనిలోని టాలెంట్‌ని సౌతాంప్టన్ స్కౌట్ జాక్ హిక్సన్ గుర్తించాడు, దాని వల్ల షియరర్, తన వేసవి శిక్షణ క్లబ్బు యొక్క యువకుల జట్టుతో చేస్తూ గడిపాడు. ఆ సమయాన్ని అతను తర్వాత, "నేను అనేవాడిని తయారు" అవుతున్న కాలంగా అభివర్ణించాడు. ఏప్రిల్ 1986లో సౌతాంప్టన్‌తో యూత్ కాంట్రాక్ట్ కుదరక ముందు, షియరర్, ఫర్స్ట్ డివిజన్ క్లబ్బులైన న్యూకాజిల్ యునైటెడ్ మరియు, మాంచెస్టర్ సిటీ లోని, వెస్ట్ బ్రొంవిచ్ అల్బియొన్ లతో, విజయవంతమైన ప్రయోగాత్మక ప్రదర్శనలు చేసాడు.
షియరర్, యూత్ స్క్వాడ్‌తో రెండేళ్ళు గడిపాక, అతనికి మొదటి జట్టుకు పదోన్నతి లభించింది. 1988 మార్చి 26న అతను సౌతాంప్టన్‌కు తన మొదటి వృత్తిపరమైన ఆరంభపు ఆట చెల్సియాకు ఫర్స్ట్ డివిజన్ సబ్స్టిట్యూట్‌గా ఆడాడు. ఆ తర్వాత రెండు వారాల తర్వాత, ది డెల్‌లో, ఫుల్ డెబ్యూ (సబ్స్టిట్యూట్‌గా కాకుండా ఫుల్-ఫ్లెడ్గ్డ్ ప్లేయర్‌గా) చేసి జాతీయ హెడ్‌లైన్స్ లో భాగమయ్యాడు. జిమ్మీ గ్రీవ్స్ చేసిన 30 యేళ్ళ రెకార్డ్‌ను బద్దలు కొడుతూ, అతను ఆర్సెనల్‌కు వ్యతిరేకంగా గెలిచిన 4-2 గెలుపులో హాట్రిక్ చేసి, టాప్ డివిజన్‌లో, హాట్రిక్ చేసిన అతి పిన్న వయస్కుడైన ఆటగాడు, అంటే 17 ఏళ్ల, 240 రోజుల ఆటగాడు అయ్యాడు. షియరర్ తన 1987-88 సీజన్ అయిదు ఆటల్లో మూడు గోల్స్‌తో, ఇంకా తన మొదటి ప్రొఫెషనల్ కాంట్రాక్ట్ యొక్క ప్రతిఫలంతో ముగించాడు.
ఇంత శుభప్రథమైన మొదలు తర్వాత కూడా, షియరర్ మొదటి జట్టులో కాస్త నెమ్మదించాడు; అతను తరువాతి సీజన్‌లో, కేవలం పది గోలు లేని (గోలు చేయని) ఆటలు ఆడాడు. అతని వృత్తి జీవితం ఆద్యంతం అతను అతని కండబలం వల్ల, గుర్తింపు పొందాడు. అది, సౌతాంప్టన్‌లో అతని సమయంలో ఆటలో బాల్‌ను తన వద్ద ఉంచుకోవటానికీ, తన సహచరులకి అవకాశాలు కల్పించడానికీ ఉపయోగ పడింది. వైడ్‌మెన్ అయిన రాడ్ వాలేస్ మరియు మాట్ లె టిస్సియర్‌ల మధ్య వంటరి స్ట్రైకర్‌గా ఆడుతూ, షియరర్, 1989-90 సీజన్‌ లో, 26 ఆటలలో, మూడు గోల్స్ చేసాడు, ఆ తర్వాతి సీజన్‌లో, 36 ఆటల్లో, నాలుగు గోల్స్ చేసాడు. సేయింట్స్ అటాక్ మధ్యలో ఉండి అతను చేసిన ప్రదర్శనను వెంటనే అభిమానులు గుర్తించారు, అతనిని 1991 ప్లేయర్ ఆఫ్ ది ఇయర్‌గా ఎన్నుకున్నారు. ఫెలో స్ట్రైకర్ మాట్ లె టిస్సియర్‌తో అతని సాహచర్యం చివరకు అంతర్జాతీయ విజయానికి బాటలు వేసింది.
1991 వేసవిలో, ఫ్రాన్స్‌లోని టౌలాన్‌లో జరిగిన అంతర్జాతీయ పోటీలో, ఇంగ్లాండ్ జాతీయ జట్టుకి చెందిన, అండర్-21 ఫుట్‌బాల్ స్క్వాడ్‌లో షియరర్ సభ్యుడు. షియరర్ నాలుగు ఆటల్లో, ఏడు గోల్స్ చేసి పోటీలో తారగా వెలిగాడు. 1991-92 సీజన్‌లో అతనికి జాతీయ ప్రాముఖ్యత లభించింది. సేయింట్స్ కోసం అతను 41 ఆటలలో చేసిన, 13 గోల్స్ ఇంగ్లాండ్ జట్టుకి ఎంపిక అయ్యేలా చేసింది, అతను మొదటి మాచ్‌లోనే స్కోర్ చేసాడు. ఆ తర్వాత వేసవిలో మాంచెస్టర్ యునైటెడ్కు వెళ్ళడంతో ప్రెస్‌తో సంబంధాలు బలపడ్డాయి.
అధిక ధనం వద్దనే ప్లేయర్లతో బేరమాడే క్లబ్బులనుండి టెలిఫోను కాల్స్ అందుకోవడంతో, 1992 వేసవిలో, సౌతాంప్టన్ మానేజర్, ఇయాన్ బ్రాన్‌ఫుట్, "ది మోస్ట్ పాపులర్ మానేజర్ ఇన్ ఇంగ్లీష్ ఫుట్‌బాల్" అయ్యాడు. అమ్మకం తప్పనిసరి అని బ్రాన్‌ఫుట్ ఒప్పుకున్నప్పటికీ, "యే పరిణామం సంభవించినప్పటికీ, మనం డ్రైవర్ సీట్లో ఉన్నాము..." అని ఉద్ఘాటించాడు. డేవిడ్ స్పీడీ అయిష్టంగా, ఒప్పందంలో భాగంగా ది డెల్ వెళ్ళడంతో, తుదకు షియరర్, బ్లాక్‌బర్న్ రోవర్స్‌కు 3.6 మిలియన్ పౌండ్‌లకు అమ్ముడు పోయాడు. బ్రాన్‌ఫుట్ తాము డ్రైవింగ్ సీట్లో ఉన్నామని వాదించినప్పటికీ, కాంట్రాక్ట్‌లో సేయింట్స్ "సెల్ఆన్ క్లాజ్" చేర్చ లేక పోయారు. సౌతాంప్టన్ మొదటి జట్టులో ఉన్న నాలుగేళ్ళలో, షియరర్, అన్ని పోటీలలో కలిపి 158 హాజర్లతో, 43 గోల్స్ చేసాడు.
కేవలం ఒక్క గోల్ లేని హాజరు చేసినప్పటికీ, ఇంగ్లాండ్ ఆ వేసవి లో యూరో 1992 గ్రూప్ స్టేజెస్ దాటి వెళ్ళలేక పోయినప్పటికీ కూడా, షియరర్‌కు బ్లాక్‌బర్న్ రోవర్స్ నుండి బ్రిటిష్ రెకార్డ్-బ్రేకింగ్ 3.3 మిలియన్ పౌండ్‌ల వేలంపాట లభించింది. మాంచెస్టర్ యునైటెడ్ మానేజర్ అలెక్స్ ఫెర్గూసన్‌నుండి ఆసక్తి వ్యక్తమయినప్పటికీ, బ్లాక్‌బర్న్ దాత, జాక్ వాకర్స్ యొక్క మిలియన్లు సేయింట్స్ స్త్రైకర్‌ను వెల కట్టడానికి సరిపోయాయి. షియరర్, 1992 వేసవిలో, ఉత్తర దిశగా, ఎవుడ్ పార్క్ సాగిపోయాడు.
బ్లాక్‌బర్న్‌తో అతని మొదటి సీజన్ మిశ్రమంగా ఉండినది. అతను, సగం సీజన్, డిసెంబరు 1992లో, లీడ్స్ యునైటెడ్‌తో జరిగిన మాచ్‌లో ముందు భాగపు క్రూషియేట్ లిగమెంట్ (స్నాయువు) కు దెబ్బ తగలడంతో కోల్పోయాడు, కానీ, ఆడిన 21 ఆటలలో, 16 గోల్స్ చేసాడు. షియరర్ ఈ సీజన్‌లో ఇంగ్లాండ్ జాతీయ జట్టుకి రెగ్యులర్ ప్లేయర్ అయ్యి, తన రెండవ అంతర్జాతీయ గోల్ చేసాడు; అది 1994 నవంబరులో, FIFA వర్ల్డ్ కప్ క్వాలిఫైయర్‌లో తుర్కీ మీద గెలిచిన 4-0 గెలుపుతో వచ్చింది. సీజన్ చేదుగా ముగిసింది, కానీ, షియరర్ గాయం వల్ల కొన్ని ఆటల నుండి వైదొలగవలసి వచ్చింది; ఇంగ్లాండ్ వర్ల్డ్ కప్ క్వాలిఫికేషన్ అవకాశాలు జట్టు సరైన ఫాంలో లేకపోవటం వలన దెబ్బ తిన్నాయి.
1993-94 సీజన్‌లో మునుపటి ఫిట్నెస్ సాధించాక, అతను బ్లాక్‌బర్న్ కోసం, 40 ఆటల్లో, 31 గోల్స్ చేసాడు; దాంతో బ్లాక్‌బర్న్ ప్రీమియర్ లీగ్‌లో రన్నర్-అప్‌గా నిలిచింది. క్లబ్ కోసం అతను చేసిన ప్రదర్శనలతో అతనిని ఫుట్‌బాల్ రైటర్స్ అసోసియేషన్, ఫుట్‌బాలర్ ఆఫ్ ది ఇయర్‌గా పేర్కొంది. అంతర్జాతీయ రంగంలో3, 1994 ఇంగ్లాండ్ వర్ల్డ్ కప్ ఫైనల్స్‌కు చేరుకోలేక పోయింది, కానీ, షియరర్, తన డొమెస్టిక్ సీజన్‌లో అత్యంత విజయవంతమైన ఆటగాడిగా పేరు తెచ్చుకునే ముందు, తన అంతర్జాతీయ గోల్స్ మొత్తానికి, మరో మూడు గోల్స్ జత చేసాడు.
1994-95 సీజన్‌లో క్రిస్ సుట్టన్ రాకతో, బ్లాక్బర్న్ జట్టులో బలమైన దాడి చేసే సత్తా ఉన్న సాహచర్యం స్థాపించబడింది. సీజన్ చివరి రోజు న, మాంచెస్టర్ యునైటెడ్ నుండి ప్రీమియర్ లీగ్ టైటిల్ తీసుకోడానికి, షియరర్ లీగ్-రెకార్డ్ అయిన 34 గోల్స్, సుట్టన్ చేసిన 15 గోల్స్‌తో కలిపి, సహకరించాయి. ఈ ఇద్దరినీ, "ది SAS" (షియరర్ అండ్ సుట్టన్) అనే మారుపేరుతో పిలవడం మొదలు పెట్టారు. టైటిల్ గెలుపుని ఎలా సెలిబ్రేట్ చేయబోతున్నారని ప్రెస్ వేసిన ప్రశ్నకు షియరర్, "తడికెకు క్రియోసోట్ పూస్తూ" సెలిబ్రేట్ చేస్తానని సమాధానం ఇచ్చాడు. ఆ సీజన్‌లోని UEFA కప్‌లో షియరర్, మొదటి సారి యూరోపియన్ కప్ ఫుట్‌బాల్ రుచి చూసాడు. బ్లాక్‌బర్న్ మొదటి రౌండ్‌లో స్వీడెన్‌కు చెందిన ట్రెల్లిబోర్గ్స్ FF తో ఓడాక, రెండవ రౌండ్‌లో షియరర్ స్కోర్ చేసాడు. 
క్లబ్బుకు అతను చేసిన సేవకు గాను అతనికి 1995లో PFA ప్లేయర్స్ యొక్క, ప్లేయర్ ఆఫ్ ది ఇయర్ పురస్కారం లభించింది.
తరువాతి సంవత్సరంలో క్లబ్ టైటిల్ నిలుపుకోలేక పోయినప్పటికీ, బ్లాక్‌బర్న్ లీగ్‌లో యేడవ స్థానం సంపాదించగా, షియరర్ మళ్ళీ తన 38-ఆటల సీజన్‌ను, 35 ఆటలలో, 31 గోల్స్‌తో, ప్రీమియర్ లీగ్ టాప్ స్కోరర్‌గా ముగించాడు. మునుపటి సీజన్‌లో సాధించిన మొదటి స్థానం, ఛాంపియన్స్ లీగ్‌లో స్థానం సంపాదించడానికి పనికి వచ్చింది. ఆరు ఛాంపియన్స్ లీగ్ ఆటలలో, షియరర్ చేసిన గోల్స్ ఒకటి మాత్రమే. అది రోసెన్‌బర్గ్ కి వ్యతిరేకంగా, ఫైనల్ ఫిక్స్చర్‌ లో 4-1 తేడాతో గెలిచిన గెలుపులో పెనాల్టీతో వచ్చింది. బ్లాక్‌బర్న్ తత్కారణంగా మూడవ స్థానం మాత్రం సంపాదించకలిగింది, కానీ, తదుపరి స్టేజ్‌లోకి వెళ్ళలేకపోయింది. అంతర్జాతీయ రంగంలో కూడా అతను గోల్స్ చేసే స్థాయి తగ్గిపోయింది; యూరో 96 ముందర, పన్నెండు మాచెస్‌లో అతను ఒక్క గోల్ కూడా సాధించలేకపోయాడు. గాయం కారణంగా అతను, సీజన్‌లో మొదటి మూడు ఆటలు ఆడలేకపోయాడు, కానీ ఇంగ్లాండ్ యొక్క UEFA యూరోపియన్ ఛాంపియన్‌షిప్‌లో ఆడటానికి కోలుకున్నాడు.
యూరో 96 తరువాత, మాంచెస్టర్ యునైటెడ్ మళ్ళీ షియరర్‌తో ఒప్పందానికి ఆసక్తి చూపి, అతని సిగ్నేచర్ కోసం జరిగే పోరాటంలో భాగమయ్యింది. యునైటెడ్ మానేజర్ అలెక్స్ ఫెర్గూసన్‌తో జరిగిన కొనసాగించబడిన చర్చల వల్ల, షియరర్ తాను యునైటెడ్‌తో సంతకం చేసే ప్రక్రియకి అతి దగ్గరగా వచ్చానని తెలియ చేసాడు. కానీ, బ్లాక్‌బర్న్ రోవర్స్ యజమాని అయిన జాక్ వాకర్ అతనిని మాంచెస్టర్ యునైటెడ్‌కు అమ్మడానికి ఒప్పుకోలేదు. 1996 జూలై 30న, అతని పుట్టిన ఊరి క్లబ్ అయిన లీగ్ రన్నర్స్-అప్, న్యూకాజిల్ యునైటెడ్ దాని మేనేజర్, షియరర్ హీరో అయిన కెవిన్ కీగన్‌ నుండి వచ్చిన ప్రపంచ రెకార్డ్ బ్రేకింగ్ బదిలీ 15 మిలియన్ పౌండ్ల వేలంపాట, షియరర్ న్యూకాజిల్ జట్టులోకి తిరిగి రావటానికి కారణమయ్యింది.
1996 ఆగస్టు 17 న, షియరర్ తన లీగ్ ఆరంభం బయట ఎవర్టన్‌లో చేసి, మిగిలిన సీజన్‌లో తన ఫాం కొనసాగించాడు. గజ్జల పై భాగాన గాయం ఉండి ఏడు మాచ్‌లు ఆడలేక పోయి కూడా, అతను, 31 ప్రీమియర్ లీగ్ ఆటల్లో, 25 గోల్స్‌తో టాప్ స్కోరర్‌గా నిలిచి, ఇంకా, మరొక PFA ప్లేయర్ ఆఫ్ ది ఇయర్ పురస్కారంతో సీజన్ ముగించాడు.
మరొక గాయపు సమస్య; ఈ సారి కాలిచీలమండ స్నాయువు పై గుడిసన్ పార్క్‌లో ప్రీసీజన్ మాచ్‌లో అయిన గాయం 1997-98 సీజన్‌లో 17 మాచ్‌లలో షియరర్‌ను కేవలం రెండు గోల్స్‌కి పరిమితం చేసింది. అతని గాయం క్లబ్ యొక్క ఫామ్‌పై ప్రభావం చూపింది, దాంతో న్యూకాజిల్ లీగ్‌లో 13వ స్థానంతో సరిపెట్టుకోవలసి వచ్చింది. కానీ, యునైటెడ్ (బ్లాక్‌బర్న్‌లో షియరర్స్ మాజీ బాస్ అయిన కెన్నీ డల్‌గ్లిష్‌చే ఇప్పుడు మేనేజ్ చేయ బడుతోన్నది) FA కప్‌లో, ఇప్పుడు మంచి జోరు మీద ఉన్నది; షెఫీల్డ్ యునైటెడ్ పైన, సెమి-ఫైనల్ గెలుపులో, షియరర్ గెలుపు తెచ్చే గోల్ చేసాడు, దాంతో జట్టు ఫైనల్‌కు చేరుకుంది. జట్టు, వెంబ్లీలో స్కోర్ చేయలేకపోవటం వల్ల, ఆర్సెనల్‌తో 2-0 తేడాతో వోడిపోయింది.
లీసెస్టర్ సిటీతో జరిగిన లీగ్ ఆటలో, షియరర్ పై FA దుష్ప్రవర్తన అభియోగం చేసింది; ఒక వీడియో ఫుటేజ్‌లో అతను ఒక సవాలుకు బదులుగా, నీల్ లెనన్‌ను కాలితో తలపై తన్నడం కనిపించిందని మీడియా వర్గాలు వాదించాయి. గేం రెఫరీ షియరర్‌కు వ్యతిరేకంగా యే చర్యా తీసుకోలేదు; లెనన్ అతని తరఫున సాక్ష్యం చెప్పడంతో, FA అతనిపై ఉన్న అభియోగాలన్నీ యెత్తివేసింది. షియరర్ పైన అభియోగానికి కారణమైన మాజీ ఫుట్‌బాల్ అసోసియేషన్ చీఫ్ అయిన గ్రాహం కెల్లి, తరువాత అతని ఆటోబయోగ్రఫిలో, షియరర్ తన పై అభియోగాలు నిరూపించబడితే తాను 1998 వర్ల్డ్ కప్‌నుండి వైదొలుగుతానని బెదిరించాడని వాదించాడు, దానిని షియరర్ బలంగా త్రోసి పుచ్చాడు.
సీజన్ మొదలవ్వగానే, రూడ్ గుల్లిట్, కెన్ని డల్గ్లిష్ స్థానంలో రావడంతో, గాయపు బాధ లేని సీజన్ షియరర్ తన మునుపటి సంవత్సరం, 1998-99, మొత్తాన్ని వృధ్ధి చేసుకోడానికి ఉపయోగ పడింది; ఈ స్ట్రైకర్ 30 లీగ్ ఆటలలో 14 గోల్స్ చేసాడు, కానీ, న్యూకాజిల్ మళ్ళీ 13వ స్థానంలో నిలిచింది. 
అతను న్యూకాజిల్ రెండో సారి వరుసగా FA కప్ ఫైనల్‌లోకి వెళ్ళడానికి, రాబోయే సీజన్ యొక్క UEFA కప్‌కు క్వాలిఫై అవ్వడానికి కూడా సాయం చేసాడు, కానీ వాళ్ళు మళ్ళీ వోడారు, ఈ సారి మూడవ టైటిల్‌ను చేజ్ చేస్తున్న మాంచెస్టర్ యునైటెడ్‌తో 2-0 తేడాతో వోడారు. 
జనామోదం లేని రూడ్ గుల్లిట్ స్థానంలో 66 యేళ్ళ బాబి రాబ్‌సన్ వచ్చిన తర్వాత మేనేజర్ స్థాయిలో మరిన్ని మార్పులు, 1999-2000లో మరొక కాంతిహీనమైన సీజన్‌కు దారి తీసింది. ప్రధాన విరోధులైన సండర్లాండ్‌తో జరిగిన మాచ్‌లో, క్లబ్ 2-1 తేడాతో వోడిపోయినపుడు, గుల్లిట్ షియరర్‌ను స్టార్టింగ్ లైన్-అప్ నుండి తొలగిస్తూ తీసుకున్న నిర్ణయం తరువాత అతనిని మేనేజర్‌గా తొలగించడం జరిగింది. గుల్లిట్ షియరర్‌కు కాప్టెన్‌గా బాధ్యతలు ఇచ్చినప్పటికీ, క్లబ్ కాప్టెన్‌కీ, మేనేజర్‌కీ మధ్య విభేదాలకు సంబంధించిన వార్తలు అంతటా వ్యాపించి ఉన్నాయి; గుల్లిట్ నిర్ణయం అభిమానుల్లో చాలా ఆందోళన రేకెత్తించింది, అతని పోక, ఒక బాధాకరమైన సీజన్ ఆరంభాన్ని కనపడనీకుండా చేసింది. షియరర్‌కు గుల్లిట్‌కు మధ్య శత్రుత్వం తరువాత, గుల్లిట్ స్ట్రైకర్‌కు నీవు నా జీవితంలో అత్యంత ఎక్కువగా అంచనా వేయబడిన ప్లేయర్‌వి అని చెప్పినట్లు తెలుపడంతో ఖరారయ్యింది. షియరర్ ఒకే ఒక లీగ్ గేం మిస్ చేసినప్పటికీ, 23 గోల్స్ చేసినప్పటికీ, రాబ్సన్ పదవిలో ఉండగా కూడా క్లబ్ మిడ్‌టేబుల్ దాటి ముందుకు వెళ్ళడానికి కష్టపడాల్సి వచ్చింది. న్యూకాజిల్ FA కప్ సెమిఫైనల్‌కు చేరుకుంది కానీ మూడవ సారి చేసిన వరుస ప్రవేశం వారికి అచ్చి రాలేదు, ఎందుకంటే వారు చెల్సియా చేతిలో మళ్ళీ ఓటమి పాలయ్యారు. ఈ సీజన్‌లో షియరర్‌ను ఆస్టన్ విల్లాతో జరిగిన మాచ్లో కరీర్‌లో మొదటి సారి గ్రౌండ్ బయటికి పంపాల్సి వచ్చింది; రెఫెరీ ఉరయ్యా రెన్నీ అతిగా మోచేతులు ఉపయోగించినందుకు అతనికి రెండో యెల్లో కార్డ్ చూపించడంతో ఇది జరిగింది.
UEFA యూరో 2000 తరువాత, క్లబ్ ఫుట్‌బాల్ మీద దృష్టి పెట్టేందుకు అంతర్జాతీయ ఫుట్‌బాల్‌కు ఉద్వాసన చెప్పాక, షియరర్ గాయం తగలడం వల్ల, నిరుత్సాహకరమైన 2000-01 సీజన్ వల్ల చాలా బాధ పడ్డాడు. అతను 19 గేమ్స్‌లో అయిదు గోల్స్ మాత్రమే చేయగలిగాడు; 2001-02 కాస్త మెరుగ్గా ఉంది; షియరర్ 37 లీగ్ మాచ్‌లలో 23 గోల్స్ చేసాడు దాంతో న్యూకాజిల్ నాలుగో స్థానంలో నిలిచింది, అది 1997 నుండి చూస్తే అత్యుత్తమ స్థానం, దాని అర్థం వారు రాబోయే సీజన్ యొక్క ఛాంపియన్స్ లీగ్ పోటీకి క్వాలిఫై అయినట్లే. సెప్టెంబరు 2001లో, న్యూకాజిల్స్ 4-3 తేడాతో రెడ్ డెవిల్స్‌పై గెలిచినపుడు, షియరర్‌తో వివాదానికి దిగిన రాయ్ కీన్‌ను బయటికి పంపడం సీజన్‌లో ఒక గుర్తుంచుకోదగ్గ సంఘటన. చార్ల్టన్ అథ్లెటిక్‌తో జరిగిన మాచ్‌లో ప్రతిపక్షానికి చెందిన ఒక ఆటగాడిపై మోచేయి ఉపయోగించాడన్న ఆరోపణలతో, షియరర్ కూడా తన కెరీర్‌లో రెండవ సారి రెడ్ కార్డ్ చూడవలసి వచ్చింది. ఆ కార్డుని ఆట తరువాత, రెఫరీ ఆండి డి అర్సో, వీడియో రీప్లే చూసాక రద్దు చేయడం జరిగింది.
2002-03 సీజన్‌లో షియరర్ మరియు న్యూకాజిల్ UEFA ఛాంపియన్స్ లీగ్‌కు తిరిగి రావటం జరిగింది. న్యూకాజిల్ ఓపెనింగ్ గ్రూప్ స్టేజ్‌లో తమ మొదటి మూడు మాచ్‌లని వోడిపోయింది, కానీ డైనమో కియెవ్‌కు వ్యతిరేకంగా, షియరర్ చేసిన గోల్, దానితో పాటు జువెంటస్ మరియు ఫెయ్‌నూర్డ్‌పై తదుపరి గెలుపులు క్లబ్బుని సెకండ్ గ్రూప్ స్టేజ్‌లో అడుగిడడానికి తోడ్పడ్డాయి. సెకండ్ గ్రూప్ స్టేజ్‌లో బాయర్ లెవర్కూసన్‌కు వ్యతిరేకంగా చేసిన, హాట్రిక్, ఇంకా, ఇంటర్‌కు వ్యతిరేకంగా చేసిన బ్రేస్ షియరర్‌కు మొత్తం ఏడు ఛాంపియన్స్ లీగ్ గోల్స్ మొత్తానికి చేరుకొవడానికి సాయపడ్డాయి; దానితో పాటు 35 గేమ్స్‌లో చేసిన 17 గోల్స్, ఇంకా సీజన్‌కు మొత్తం 25 గోల్స్ వల్ల జట్టు మళ్ళీ కాస్త మెరుగుపడి ప్రీమియర్ లీగ్‌లో మూడవ స్థానానికి వెళ్ళింది.
దీని తరువాత, న్యూకాజిల్‌కు 2003 మొదట్లో ఛాంపియన్స్ లీగ్‌లో ముందుకు వెళ్ళడానికి మరొక్క అవకాశం ఉంటుంది, కానీ, ఒక పెనాల్టి షూటౌట్‌లో, మూడవ క్వాలిఫైంగ్ రౌండ్‌లో జట్టు పర్టిజాన్ బెల్గ్రేడ్ చేట ఓటమి పాలయ్యి ఎలిమినేట్ కాబడినపుడు, గోల్ చెయడంలో విఫలమయ్యిన వాళ్ళలో, షియరర్ ఒకడు. ఆ సీజన్ UEFA కప్‌లో యునైటెడ్ మంచి ప్రదర్శన చేసింది, షియరర్ ఆరు గోల్స్‌తో క్లబ్ సెమి-ఫైనల్స్ దాక వెళ్ళడానికి సాయం చేసాడు, అక్కడ వారు తరువాత రన్నర్-అప్ అవ్వబోయే ఒలింపిక్ డి మార్సెయిల్ చేతిలో ఓటమి పాలయ్యారు.
రిటైర్మెంట్‌కు ముందు ఇది తన ఆఖరి సీజన్ అని తెలియజేస్తూ, షియరర్ యొక్క ఫామ్ 2004-05లో చాల అస్తవ్యస్తంగా ఉంది; కొత్తగా సైన్ చేయబడిన పాట్రిక్ క్లూవర్ట్‌తో అతను 28 గేంస్‌లో ఏడు గోల్స్ మాత్రం చేయగలిగాడు. క్లబ్ 14వ స్థానంతో సీజన్ ముగించింది. క్లబ్ కప్ కాంపిటిషన్స్‌లో మంచి ప్రదర్శన చేసింది, కానీ, తుదకు, UEFA కప్‌లో స్పోర్టింగ్‌తో క్వార్టర్ ఫైనల్స్‌లో, మాంచెస్టర్ యునైటెడ్‌తో FA కప్ సెమి-ఫైనల్స్‌లో ఓటమి పాలయ్యింది. షియరర్, మొదటి రౌండ్ గెలుపులో, హాపోల్ నెయి సాఖ్నిన్‌కు వ్యతిరేకంగా హాట్రిక్ చేసి, 11 యూరోపియన్ గోల్స్‌తో సీజన్ పూర్తి చేసాడు, ఇది దేశవాళీ కప్స్‌లో వచ్చిన ఒక గోల్ కాకుండా అదనంగా చేసినవి.
గ్రేమ్ సౌనస్ ఒప్పించిన పిదప, షియరర్ 2005 వేసవిలో రిటైర్ అవాలనే నిర్ణయాన్ని మార్చుకున్నాడు. రాబోయే సీజన్ ఆఖరు దాకా అతను ప్లేయర్-కోచ్ స్థానంలో ఆట కొనసాగించాలని నిర్ణయించుకున్నాడు, దాంతో అతను 2005-06 సీజన్ కోసం మరో మారు రంగప్రవేశం చేసాడు. 2006 ఫిబ్రవరి 04 తేదీన, స్థానికంగా ఆడిన, ప్రీమియర్ లీగ్ ఫిక్స్‌చర్‌లో పోర్ట్స్‌మౌత్ కి వ్యతిరేకంగా తన 201వ స్ట్రైక్ గోలుగా మార్చినపుడు, అతను తన చివరి సీజన్‌లో జాకీ మిల్బర్న్ న్యూకాజిల్‌కు చేసిన 49 యేళ్ళ 200 గోల్స్ పాత రెకార్డ్ బద్దలు కొట్టాడు (అయితే మిల్బర్న్స్ చేసిన 200 గోల్స్‌ అతను యుధ్ధసమయంలో చేసిన 38 లీగ్ గోల్స్ మినహాయించబడగా చేసిన గోల్స్). దాంతో అతను క్లబ్బుకి అతి యెక్కువ లీగ్ మరియు కప్ కాంపిటిషన్ గోల్‌స్కోరర్‌గా రెకార్డులకెక్కాడు. 2006 ఏప్రిల్ 17 నాడు, ఫైనల్ సీజన్‌లో ఆటగాడిగా మూడు ఆటలు మిగిలి ఉండగా, షియరర్ తన ఎడమ మోకాలి మీడియల్ కొలాటరల్ స్నాయువుపై గాయం చేసుకున్నాడు. ఆ గాయం, సండర్లాండ్‌తో గెలిచిన 4-1 గెలుపులో, అతను తన 206వ గోల్ చేసినపుడు జరిగిన ఢీ కొట్టిన ఘటన వల్ల సంభవించింది. అది అతనికి క్లబ్ తరఫున 395వ హాజరు. ఆ గాయం వల్ల అతను చివరి మూడు ఆటలు ఆడలేకపోవడంతో, అతని రెటైర్మెంట్ కాస్త ముందుగా జరిగింది. షియరర్ తన చివరి సీజన్ 32 లీగ్ గేంస్‌లో 10 గోల్స్‌తో పూర్తి చేసాడు.
షియరర్ పదేళ్ళకు పైగా న్యూకాజిల్‌కు చేసిన సేవకు గుర్తింపుగా, క్లబ్ St. జేమ్‌స్ పార్క్‌లో, గాలోగేట్ ఎండ్‌లోని కాంటిలెవర్ సూపర్‌స్ట్రక్చర్ బయట, షియరర్ బొమ్మ ఉన్న ఒక పెద్ద బానర్‌ను నిలబెట్టింది. బానర్ యెత్తు వెడల్పుతో, సగంపైగా గాలోగేట్ ఎండ్‌ను ఆక్రమించి, క్లబ్ బార్ పైన చక్కగా నిలబెట్ట బడింది. "షియరర్" గౌరవార్థం అతని పేరుతో 2005 లో తెరవబడిన బార్ అది. బానర్ షియరర్‌ను గాలోగేట్ జైంట్‌గా అభివర్ణించింది. ఒక చేయి పైకెత్తి గోల్ సెలిబ్రేషన్‌లో ఉన్న షియరర్ బానర్ పైన, "థాంక్స్ ఫర్ 10 గ్రేట్ ఇయర్స్" అన్న మెస్సేజ్ రాసి ఉంది. అది క్లబ్బుకి సంబంధించిన అతని క్రీడా జీవితానికి సంబంధించిన మీడియా కవరేజ్‌లో భాగమయ్యింది. బానర్ 2006 ఏప్రిల్ 19 నుండి 2006 మే 11 వరకు, అంటే అతని టెస్టిమోనియల్ మాచ్ జరిగిన రోజు వరకు ప్రదర్శింపబడింది. ఐకానిక్ లోకల్ లాండ్‌మార్క్ అయిన ఏంజిల్ ఆఫ్ నార్త్ కన్నా పొడవుగా ఉన్న ఆ బానర్ గేట్స్ హెడ్ దాకా సిటీ అంతా కనపడింది, రివర్ టైన్ ఆవలనుండి కూడా అది కనబడింది.
స్కాటిష్ జట్టు అయిన సెల్టిక్‌కు వ్యతిరేకంగా, క్లబ్ షియరర్‌కు ఒక టెస్టిమోనియల్ మాచ్ పురస్కారంగా ఇచ్చింది. ఆ మాచ్ వలన వచ్చిన ఆదాయం అంతా సేవార్థం వినియోగించ బడుతుంది. సండర్లాండ్‌తో జరిగిన మాచ్‌లో మూడు ఆటల మునుపు గాయం అవడం వల్ల షియరర్ మొత్తం మాచ్ ఆడలేక పోయాడు, కానీ, బెంచ్ నుండి వచ్చి పెనాల్టి స్కోర్ చేసి గేమ్ 3-2 తేడాతో గెలిచాడు. మాచ్ పూర్తిగా అమ్ముడు పోయింది. షియరర్ తన కుటుంబంతో గ్రౌండ్ మీదకు వచ్చి అభిమానుల కరతాళ ధ్వనుల మధ్య గౌరవం అందుకున్నాడు. జనం అతని గౌరవార్థం చేస్తోన్న కోలాహలానికి, కరతాళధ్వనులకి షియరర్ చిన్న కొడుకు అతని చెవులు మూయవలసి వచ్చింది.
షియరర్ యొక్క అంతర్జాతీయ క్రీడా జీవితం 1990లో డేవ్ సెక్స్టన్ సారథ్యంలో ఉన్న ఇంగ్లాండ్ అండర్-21 జట్టుకి పిలుపు రావడంతో జరిగింది. జట్టుతో ఉన్న కాలంలో అతను 11 ఆటలలో 13 సార్లు స్కోర్ చేసాడు. ఆ రెకార్డ్ ఇప్పటికీ అలాగే అతని పేరున ఉంది. స్థాయిలో అతను చేసిన గోల్స్, అతని క్లబ్‌ఫామ్‌తో కలిపి బేరీజు వేసి కోచ్ గ్రాహం టేలర్ అతన్ని సీనియర్ జట్టుకి ఎంపిక చేసాడు. ఫిబ్రవరి 1992లో తన ఆరంభాన్ని, ఫ్రాన్స్‌కు వ్యతిరేకంగా గోలు చేసి 2-0 తో మొదలు పెట్టి ఇంగ్లాండ్ B జట్టుకి ఒక నెల తర్వాత ఒకే ఒక సారి ఆడటం జరిగింది. ఇంగ్లాండ్ అటాక్‌ లో 1992లో రిటైర్ అయిన గారి లినెకర్‌కు బదులుగా రాబోతున్న షియరర్, 1994 FIFA వర్ల్డ్ కప్ క్వాలిఫైయింగ్ కాంపైన్‌లో గాయం వల్ల అప్పుడప్పుడూ ఆడాడు. జట్టు పోటీలో ఫైనల్స్ చేరుకోలేక పోయింది.
షియరర్‌కూ ఇంగ్లాండ్‌కూ యూరో 96 చాలా సానుకూలమైన అనుభవం. హోస్ట్ దేశంగా ఇంగ్లాండ్ క్వాలిఫై అవ్వల్సిన అవసరం లేదు. షియరర్ 12 ఆటలలో, 21 నెలలుగా స్కోర్ చేయలేదు, కానీ స్విట్జర్లాండ్‌తో జరిగిన మొదటి గేం, 22వ నిముషంలో అతనికి నెట్ కనిపించింది (గోల్ చేసాడు). తర్వాత స్కాట్లాండ్‌తో జరిగిన గేమ్‌లో ఒకసారి, ఆ తర్వాత నెదర్లాండ్స్‌తో గెలిచిన 4-1 గెలుపులో రెండు సార్లు స్కోర్ చేసి, షియరర్ వెంబ్లీలోని తమ సొంత అభిమానుల ముందు ఇంగ్లాండ్ తదుపరి స్టేజ్‌లోకి వెళ్ళడానికి దోహదపడ్డాడు.
క్వార్టర్ ఫైనల్స్‌లో ఇంగ్లాండ్ కన్న స్పైన్ మెరుగ్గా ఆడింది, కానీ గోల్ లేని డ్రా తర్వాత పెనాల్టి షూటౌట్ ద్వారా గట్టెక్కింది. షియరర్ మొదటి ఇంగ్లాండ్ పెనాల్టి స్కోర్ చేసాడు, ఆ వైపు స్పేనియార్డ్స్‌లో ఇద్దరు స్కోర్ చేయలేక పోవడం వల్ల ఇంగ్లాండ్ జర్మనీతో తలపడడానికి సెమి-ఫైనల్ చేరింది. షియరర్ ఇంగ్లాండ్‌ను మూడు నిముషాలలో ఆధిక్యంలోకి తీసుకువెళ్ళాడు, కానీ జర్మన్లు వెంటనే స్కోరు సమం చేసారు, దానితో మాచ్ పెనాల్టీస్ లోకి వెళ్ళింది. ఈ సారి జర్మనీ విజేతగా నిలిచింది, షియరర్ గోల్ చేసినప్పటికీ, అతని జట్టు సహచరుడు గారెత్ సౌత్‌గేట్ తన కిక్ గోల్ చేయలేక పోవడం వల్ల ఇంగ్లాండ్ పోటీలోనించి తప్పుకోవలసి వచ్చింది. షియరర్ చేసిన అయిదు గోల్స్ అతనిని పోటీలో టాప్ స్కోరర్‌గా నిలబెట్టాయి. అతని సహచరులు డేవిడ్ సీమన్ మరియు స్టీవ్ మక్‌మనామన్, అతనిని టౌర్నమెంట్ యొక్క అఫ్ఫీషియల్ UEFA జట్టులో భాగం చేసారు.
న్యూ ఇంగ్లాండ్ మేనేజర్ గ్లెన్ హాడుల్ షియరర్‌ను 1998 FIFA వర్ల్డ్ కప్ క్వాలిఫైయర్ లో మోల్డోవతో 1996 సెప్టెంబరు 01న జరిగే మాచ్‌లో జట్టు కాప్టెన్‌గా నియమించాడు. దాని తర్వాత, ఈ ఆటగాడు, ఆ మాచ్‌లో ఒక గోల్ ఇంకా ఆ తర్వాతి మాచ్లో పోలాండ్‌తో రెండు గోల్స్ చేసి కాప్టెన్‌గా స్థిరపడ్డాడు. ఇంగ్లాండ్ యొక్క విజయవంతమైన 1998 FIFA వర్ల్డ్ కప్ క్వాలిఫికేషన్ పోరులో, అతను జార్జియా, పోలాండ్‌తో కలిపి మొత్తం అయిదు గోల్స్ చేసాడు. షియరర్‌ను 1997-98 సీజన్‌ లో చాలా భాగం పక్కన పెట్టడం జరిగింది, కానీ అతను వర్ల్డ్ కప్ ఫైనల్స్ ఆడడానికి కోలుకున్నాడు. టెడ్డి షేరింగ్‌హాం స్థానంలో మైకేల్ ఓవెన్‌ను షియరర్ స్ట్రైక్ పార్ట్నర్‌గా నియమించాక, షియరర్ జట్టులోకి తిరిగి వచ్చాక, అతను ఇంగ్లాండ్ ట్యూనిసియా పై గెలిచిన 2-0 గెలుపులో, ఇంగ్లాండ్ తరఫున మొదటి గోల్ చేయడం జరిగింది, అది మూడు గ్రూప్ మాచ్‌లలో అతని ఒకే ఒక గోల్. ఇంగ్లాండ్ రెండో రౌండ్‌లో చిరకాల ప్రత్యర్థులు అయిన అర్జెంటీనాను యెదుర్కొన్నది. డేవిడ్ బెక్‌హాంను రెండవ భాగం మొదట్లో బయటికి పంపక ముందు, షియరర్ మొదటి భాగపు ఈక్వలైజర్ (స్కోరు సమం చేసే గోలు) పెనాల్టి స్పాట్ నుండి స్కోర్ చేసాడు. ఆట చివరి నిముషాలలో, సోల్ కాంప్‌బెల్ తలతో గోల్ చేసాడు, అది విన్నింగ్ గోల్ అయి ఉండేది, కానీ షియరర్ గోల్‌కీపర్ కార్లోస్ రోఅ పై మోచేయి ప్రయోగించాడని రెఫరీ దానిని గోలుగా అంగీకరించలేదు. ఆట పూర్తయ్యేసరికి స్కోరు 2-2తో టైగా నిలిచింది. దాంతో పెనాల్టీస్ తప్పలేదు. షియరర్ మళ్ళీ స్కోర్ చేసాడు కానీ డేవిడ్ బాటి యొక్క షాటుని అర్జెంటీనా గోల్‌కీపర్ గోల్ కాకుండా కాపాడడంతో ఇంగ్లాండ్ వర్ల్డ్ కప్‌లోనుండి ఎలిమినేట్ అయిపోయింది. ఈ ఓటమితో షియరర్ ఆడిన ఒకే ఒక వర్ల్డ్ కప్ టోర్నమెంట్‌లో ఇంగ్లాండ్ భాగస్వామ్యం ముగిసి పోయింది.
సెప్టెంబరు 1999లో, లగ్జంబర్గ్‌తో జరిగిన యూరో 2000 క్వాలిఫైయర్ మాచ్‌లో, షియరర్, హాట్రిక్ చేసాడు. అది ఇంగ్లాండ్‌కు యూరోలో ఒకే ఒక హాట్రిక్. ఇది ఇంగ్లాండ్‌ను ప్లే-ఆఫ్ దాకా వెళ్ళడానికి సహాయ పడింది; ఇంగ్లాండ్ రెందు పాదాలలో విజయం సాధించింది, అలా చేయడం ద్వారా యూరోపియన్ ఛాంపియన్‌షిప్‌కు క్వాలిఫై అయ్యింది. ఈ సమయానికి, షియరర్ తన 30వ జన్మదినానికి చేరువలో ఉన్నాడు. యూరో 2000 పోటీ తర్వాత, తాను అంతర్జాతీయ ఫుట్‌బాల్ నుండి రిటైర్ అవ్వాలన్న ఉద్దేశంతో ఉన్నానని ప్రకటించాడు.
ఇంగ్లాండ్ 3-2 తేడాతో పొర్తుగాల్‌తో ఓడిపోయినపుడు షియరర్ స్కోర్ చేయలేదు. కానీ, ఇంగ్లాండ్ జర్మనీ్‌ను చార్లెరోయి లో 1-0 తేడాతో ఓడించినపుడు అతను గోల్ చేసాడు. దానివల్ల, ఇంగ్లాండ్ తన యూరోపియన్ ప్రతివాసిపై, 1966 వర్ల్డ్ కప్ ఫైనల్ తర్వాత మొదటి సారి విజయం సాధించింది. టోర్నమెంట్‌లో మిగిలి ఉండడానికి ఇంగ్లాండ్‌కు రొమేనియాతో ఫైనల్ గ్రూప్ మాచ్‌లో కేవలం డ్రా మాత్రం అవసరం. షియరర్ ఒక పెనాల్టి స్కోర్ చేసాడు, దాంతో ఇంగ్లాండ్ ఆట సగభాగం పూర్తయ్యేసరికి 2-1 ఆధిక్యం సాధించింది, కానీ రొమేనియా చివరకు 3-2 తేడాతో నెగ్గింది. ఇంగ్లాండ్ టోర్నమెంట్ అంతటితో ముగిసింది, అలాగే షియరర్ అంతర్జాతీయ క్రీడా జీవితం కూడా. 63 సార్లు దేశం కోసం ఆడిన ఆటలలో అతను 34 సార్లు జట్టు కాప్టెన్‌గా ఉన్నాడు, వాటిలో అతను 30 గోల్స్ చేసాడు. అది ఇంగ్లాండ్ ఆల్‌టైమ్ గోల్‌స్కోరర్స్ జాబితాలో ఐదవ స్థానం, అదే స్థానంలో నాట్ లాఫ్ట్‌హౌస్ మరియు టాం ఫిన్నే కూడా ఉన్నారు. షియరర్ 2002 వర్ల్డ్ కప్‌లో ఆడడానికీ, 2004 యూరోపియన్ ఛాంపియన్‌షిప్ పోటీలలో పాల్గొనడానికీ వస్తాడని ఊహాగానాలు ఉన్నా అతను, అంతర్జాతీయ క్రీడా జీవితపు విరమణకు కట్టుబడి ఉండిపోయాడు. 2006 వర్ల్డ్ కప్ తర్వాత, స్టీవ్ మక్‌క్లారెన్‌కు అసిస్టెంట్ మేనేజర్‌గా అవకాశం వచ్చినా అంగీకరించలేదు. ఆ స్థానాన్ని చివరకు టెర్రి వెనబుల్స్ భర్తీ చేసాడు.
అతని బలం, దేహ ధారుఢ్యం, ముందుకు దూసుకు పోయే శక్తి, బలంగా బంతిని బాదే శక్తి - ఇవన్నీ దృష్టిలో ఉంచుకుని, షియరర్‌ను క్లాసిక్ సెంటర్ ఫార్వార్డ్‌గా గుర్తించేవారు. అతను న్యూకాజిల్‌కు చేసిన 206 గోల్స్‌లో 49 గోల్స్ తలతో స్కోర్ చేసాడు. మిడ్‌ఫీల్డర్‌గా తన సత్వర వృధ్ధిని దృష్టిలో ఉంచుకుని, తన క్రీడా జీవితంలోని తొలి రోజుల్లో, ముఖ్యంగా సౌతాంప్‌టన్‌లో షియరర్ సహ స్ట్రైకర్స్‌కు బంతిని గోల్ చేయడానికి అవకాశాలు అందిస్తూ ఖాళీ స్థలాలలోకి పరిగెడుతూ, యెక్కువగా సృజనాత్మక పాత్ర పోషించాడు. తర్వాత తన క్రీడా జీవితంలో షియరర్ ఎక్కువగా ఫార్వార్డ్ పాత్ర పోషించాడు; అతని వయసు పైబడటం వల్ల, అతను మైదానంలో దక్షిణ దిశగా పరిగెత్తే మునుపటి వేగం కోల్పోయాడు. బంతిని తన వద్ద ఉంచుకునే సామర్ధ్యం వల్ల, అతను ఇతర ఆటగాళ్ళకు బంతిని అందించే టార్గెట్‌మాన్‌గా కూడా విధులు నిర్వహించాడు. అతని బలం అతనికి బంతిని తన వద్దే ఉంచుకోడానికి సాయపడ్డప్పటికీ, అతని ఆట తీరు కొన్ని సార్లు విమర్శకు గురయ్యింది. ముఖ్యంగా అతని ఆట మరీ భౌతికమైనదనీ, అతను తన మోచేతులని మరీ దూకుడుగా ఉపయోగిస్తాడనీ. రెండు సార్లు రెఫరీలు అతన్ని బయటికి పంపడానికి అదే కారణం, అందులో ఒక సారి మాత్రం రెఫరీకి అపీల్ చేసుకున్న తర్వాత అభియోగం కొట్టివేయడం జరిగింది. 
రెండు రెడ్‌కార్డ్స్‌తో పాటు, షియరర్ తన క్రీడా జీవితంలో 59 యెల్లో కార్డులు అందుకున్నాడు.
క్లబ్బుకీ, దేశానికీ అద్భుతమైన పెనాల్టీ టేకర్‌గా షియరర్ గుర్తింపు పొందాడు. అతను న్యూకాజిల్‌కు ఆ స్థలంనుండి మొదటి చాయిస్-టేకర్‌గా 45 సార్లు స్కోర్ చేసాడు. అతను నార్త్ఈస్ట్ క్లబ్ కోసం ఫ్రీ కిక్స్ ద్వారా 5 గోల్స్ చేసాడు.
ఆటగాడిగా రిటైర్ అయ్యాక, షియరర్ కోచింగ్ రంగానికి వెళ్తాడనే ఊహాగానానికి స్పందించాడు. తాను రెండేళ్ళ పాటు, తన వ్యక్తిగత సమయాన్ని జీవితాన్ని ఆస్వాదించడానికి తీసుకుంటానని చెప్పాడు. సరైన సమయం వచ్చినపుడు తాను కార్యనిర్వహణ రంగంలోకి వెళ్ళడానికి ఇష్టపడతానని అతను చెప్పాడని అంటారు. కానీ మార్చి 2009 సమయానికి అతను UEFA ప్రొలైసెన్స్ కోర్స్ ఇంకా మొదలు పెట్ట లేదు. అది ప్రీమియర్ లీగ్‌లోనూ, యూరోపియన్ కాంపిటిషన్‌లోనూ యేదైనా జట్టుకి కార్యనిర్వహణా బాధ్యతలు చేపట్టడానికి అవసరం.
వ్యక్తిగత సమయాన్ని జీవితాన్ని ఆస్వాదించడానికి కేటాయించాలనే కోరికను ప్రతిబింబిస్తూ, జూలై 2006లో అతను, ఇంగ్లాండ్ కోచ్‌గా బాధ్యతలు చేపట్టడానికి నిరాకరించాడు. దానికి BBC తో వ్యాపకాలూ, ఫుట్‌బాల్ కి సంబంధించిన ఉద్యోగంలో ఉండే వత్తిడినీ కారణాలుగా చెప్పాడు. ఇంత జరిగాక కూడా మీడియా, అతనికీ తన మూడు మాజీ క్లబ్బుల్లో శిక్షణా, కార్యనిర్వహణా స్థానాలకీ సంబంధం ఆపాదించేది.
తన చివరి మూడు ఆటల విరామ సమయంలో షియరర్ గ్లెన్ రోడర్ కింద చిన్న పాత్ర పోషించాడు. షియరర్ న్యూకాజిల్‌లో కోచింగ్ అవకాశాలనూ, ఫిబ్రవరి 2008లో తిరిగి రానున్న కెవిన్ కీగన్, నవంబరు 2008లో తిరిగి రానున్న జో కిన్నేర్ కింద అసిస్టెంట్ పాత్రలనీ తిరస్కరించాడు. న్యూకాజిల్‌లో ఫుల్‌టైం మేనేజర్ స్థానం కోసం షియరర్‌తో చర్చలు గరిగాయి కానీ 01-ఏప్రిల్-2009 దాకా ఎప్పుడూ అతనికి అవకాశం ఇవ్వలేదు.
ఒక ఆశ్చర్యకరమైన సంఘటనలో, 2009 ఏప్రిల్ 01 తేదీన, షియరర్ తన మాజీ క్లబ్ అయిన న్యూకాజిల్ యునైటెడ్‌కు సీజన్ లో మిగిలిన ఎనిమిది ఆటలకు మేనేజర్ అవుతాడని ప్రకటించడం జరిగింది. పర్మనెంట్ మేనేజర్ జోకిన్నేర్ గుండెకి సంబంధించిన శస్త్రచికిత్స నుండి కోలుకొని, మళ్ళీ 07 ఫిబ్రవరి నాడు అస్వస్థతకు గురవ్వడంతో అతని స్థానంలో తాత్కాలికంగా చేరిన క్రిస్ హ్యూటన్‌నుండి షియరర్ బాధ్యతలు చేపట్టాడు. "అది నేను ప్రేమించే క్లబ్. అది పతనమవ్వటం నేను చూడలేను. ఆ పతనాన్ని ఆపటం కోసం నేను యేమైనా చేస్తాను.." అని షియరర్ వ్యాఖ్యానించాడు.
షియరర్‌ను మర్నాడు ప్రెస్ కాంఫరెన్స్‌లో క్లబ్ మేనేజింగ్ డైరెక్టర్ డెరెక్ లాంబియాస్ మేనేజర్‌గా పరిచయం చేసాడు. ఆ కార్యనిర్వాహక పాత్ర గురించి తన అంగీకారం గురించి మాట్లాడుతూ, షియరర్, తాను ఇలా మరే ఇతర క్లబ్ కోరినా ఒప్పుకునే వాడిని కాననీ, తన మునుపటి రెండు ప్రీమియర్ లీగ్ క్లబ్బులు కోరినా ఇది జరిగేది కాదనీ వ్యాఖ్యానించాడు. షియరర్ శాశ్వత ప్రాతిపదిక మీద నియమించడ్డాడా అన్న పట్టువిడవని మీడియా ప్రశ్నల మధ్య లాంబియాస్, షియరర్ మిగిలిన యెనిమిది ఆటలకు మేనేజర్‌గా ఉంటాడనీ, జో కిన్నేర్ కోలుకున్నాక, అతను వేసవిలో తిరిగి మేనేజర్‌గా బాధ్యతలు చేపడతాడనీ ప్రకటించాడు. తన "మాచ్ ఆఫ్ ది డే" పాత్ర నుండి 8 వారాల సెలవు ఇవ్వడానికి BBC అంగీకరించిందని షియరర్ ధ్రువపరిచాడు. డెన్నిస్ వైస్ క్లబ్బులో తన ఎగ్జెక్యూటివ్ పాత్ర నుండి తప్పుకున్నాడనీ, క్లబ్బుకి అతని స్థానంలో మరెవరినీ నియమించే ఆలోచన లేదనీ ధ్రువపరిచాడు. డెన్నిస్ వైస్ యొక్క అనుమానాస్పద కదలికలకూ క్లబ్బులో షియరర్ బాధ్యతలు చేపట్టడానికి మధ్య యేమైనా సంబంధం ఉందా అన్న ఊహాగానాల గురించి వివరిస్తూ, "కదిలే మనుషులు యే దారిలోనైనా కదలచ్చు...దానికీ నాకు యెలాంటి సంబంధం లేదు" అని వ్యాఖ్యానిస్తూ షియరర్ ఊహాగానాలకు స్వస్తి పలికాడు. వైస్ క్లబ్బులో భాగంగా ఉండడం మేనేజర్ నియామకానికి అడ్డంకి అవ్వచ్చునన్న ఊహాగానాలు ఇదివరకు వినపడ్డాయి. షియరర్ సోమవారం నాడు చేసిన ఆశ్చర్యకరమైన ప్రతిపాదనని, ఐయ్యెన్ డోవీ తన సహాయకుడిగా నియమించాలన్న షరతు మీద అంగీకరించాడు. క్లబ్బుకి సంబంధించిన వైద్య, ఆరోగ్య, ఆహార విషయాల పర్యవేక్షణకు షియరర్ పాల్ ఫెర్రిస్‌ను కూడా తీసుకుని వచ్చాడు. ఫెర్రిస్ ఇదివరకు షియరర్‌తో అతను ఆడే రోజుల్లో పనిచేసాడు. అతను 13 ఏళ్ళు క్లబ్బులో పనిచేసాడు. మేనేజర్ గ్లెన్న్ రోడర్ పదవిలో ఉండగా అతను క్లబ్బుని విడిచి పెట్టాడు.
మేనేజర్‌గా అతని మొదటి మాచ్ St జాన్'స్ పార్క్‌లో చెల్సియాతో 2-0 తేడాతో ఓటమిగా ముగిసింది. ఏప్రిల్ 11 నాడు షియరర్ కార్యనిర్వహణలో ఆండి కరోల్ ఆలస్యంగా స్కోరు సమం చేసే గోల్ చేయడంతో బ్రిటానియా స్టేడియంలో స్టోక్ సిటీతో న్యూకాజిల్ మొదటి పాయింట్ సంపాదించి ఆటను డ్రా చేయగలిగింది. టోట్టెన్‌హాం హాట్స్పర్‌తో అపజయం ఇంకా పోర్ట్స్‌మౌత్‌తో డ్రా తరువాత, న్యూకాజిల్ కొరకు అతని మొదటి గెలుపు మిడ్డిల్స్‌బ్రోతో గెలిచిన 3-1 గెలుపుతో వచ్చింది. దాని వల్ల న్యూకాజిల్ రెలిగేషన్ జోన్ (క్రీడా జట్లను తక్కువ స్థాయి పోటీలకు పంపడం) నుండి బయట పడింది.
అన్ని ఆటలూ ఒకే సమయంలో ఆడబడే సీజన్ చివరి రోజున అంటే మే 24 తేదీన, న్యూకాజిల్ చాంపియన్‌షిప్‌లో రెలిగేట్ అయ్యే అవకాశం కనిపించింది. దానితో పాటు, ప్రీమియర్ లీగ్‌లో 16 ఏళ్ల పాటు నిరంతరాయంగా కొనసాగిన హల్ సిటీ, మిడ్డిల్స్‌బ్రో మరియు సండర్‌లాండ్ కూడా రెలిగేషన్ స్థాయికి పడిపొయే అవకాశం కనపడింది. ఆస్టన్ విల్లాలో 1-0 తేడాతో ఓడిపోయాక, డేమియన్ డఫ్ తన స్వంత గోల్ చేయడంతో, న్యూకాజిల్ మిడ్డిల్స్‌బ్రోతో పాటు రెలిగేట్ చేయబడి వెస్ట్ బ్రోమ్‌విచ్ అల్బియొన్‌తో జత కలిసింది. వెస్ట్ బ్రోంవిచ్ అల్బియోన్ యొక్క రెలిగేషన్ మునుపటి వారాల్లోనే ధ్రువపరచబడింది. 24 పాయింట్లు వచ్చే అవకాశం ఉన్న యెనిమిది ఆటలలో, షియరర్ కార్యనిర్వహణలో అయిదు పాయింట్లు మాత్రమే న్యూకాజిల్‌కు దక్కాయి.
అతని రెటైర్‌మెంట్ తరువాత, దాని తరువాత చేసిన గెస్ట్ హాజర్ల తరువాత, షియరర్ BBC యొక్క "మాచ్ ఆఫ్ ది డే"కి క్రమం తప్పని పండిట్ అయ్యాడు. 2006 వర్ల్డ్ కప్‌ను టెలివైజ్ చేయడానికి BBC పంపిన జట్టులో షియరర్ కూడా ఉన్నాడు.
మాజీ న్యూకాజిల్ ఛైర్మన్ ఫ్రెడ్డి షెపర్డ్, షియరర్ 2005-06 సీజన్ యొక్క న్యూకాజిల్ కేర్‌టేకర్ సహాయ కార్యనిర్వాహకుడిగా బాధ్యతలు పూర్తి అయ్యాక, అతను 2006-07 సంవత్సరానికి క్లబ్ యొక్క స్పోర్టింగ్ అంబాసిడర్ అవుతాడని ప్రకటించాడు. 
కానీ సెప్టెంబరు 2008 లో షియరర్ ను అతని ఆనరరి పొజిషన్ నుండి క్లబ్ యజమాని మైక్ ఆష్లీ తొలగించాడని వార్తలు వచ్చాయి. కెవిన్ కీగన్ వెళ్ళిపోయాక, క్లబ్బుని నడిపిన విధానం గురించి షియరర్ చేసిన విమర్శలే దీనికి కారణం. స్టీవెన్ టేలర్ మరియు డేమియన్ డఫ్ లాంటి ఆటగాళ్ళు దీనిపై నిరసనలు వ్యక్తం చేసినా కూడా అతనిని తొలగించడం జరిగిందని వార్తలు వచ్చాయి. ఈ వార్తలను క్లబ్బు ఖండించింది.
తను ఫుట్‌బాల్ ఆడే రోజుల్లో షియరర్ పిల్లల సేవా సంస్థ అయిన NSPCC తో సంబంధం కలిగి ఉన్నాడు. 1999 లో జరిగిన సంస్థ యొక్క ఫుల్‌స్టాప్ ప్రచారంలో అతను పాలు పంచుకున్నాడు. ఫుట్‌బాల్ నుండి రిటైర్ అయ్యాక, షియరర్ అనేక సేవా సంస్థలకి, జాతీయంగా ఇంకా న్యూకాజిల్ లోనూ, పనిచేసాడు.
అతని టెస్టిమోనియల్ మాచ్‌లో అతను 1.64 మిలియన్ పౌండ్లు సేకరించాడు. దానితో అతను 14 మంచి కార్యాలకి సాయం అందించాడు. వాటిలో, "అలన్ షియరర్ సెంటర్" పూర్తి చేయడానికి NSPCCకి 320,000 పౌండ్లు విరాళంగా ఇచ్చాడు. "అలన్ షియరర్ సెంటర్" వెస్ట్ డెంటన్‌లో ఉన్న ఒక రెస్పైట్ కేర్ ఫెసిలిటి. అక్టోబరు 2006 లో అతను NSPCCకి అంబాసిడర్ అయ్యాడు. దానిని అతను, తన అత్యంత ముఖ్యమైన పాత్రకి "కిక్-ఆఫ్"గా అభివర్ణించాడు. అతను ది డ్రీం ఫౌండేషన్ అన్న సేవా సంస్థకి కూడా పని చేసాడు. 2006 లో తన ప్రాంతంలో ఉజ్వల భవిష్యత్తు ఉన్న యువ ఆటగాళ్ళకి సాయం అందించడానికి షియరర్ "అలన్ షియరర్ అకాడెమి స్కాలర్‌షిప్" స్థాపించాడు.
2008 లో, అతను "మాచ్ ఆఫ్ ది డే" లో తన సహచరుడు అయిన అడ్రియన్ షైల్స్‌తో కలిసి బైక్ రైడ్ చేసి స్పోర్ట్ రిలీఫ్‌కి 300,000 పౌండ్లు సేకరించాడు. షియరర్ రిటైర్మెంట్ తరువాత ఎలా తన శరీర సౌష్టవాన్ని కాపాడుకోగలుగుతున్నాడు అన్న అయత్నకృతమైన ప్రశ్న సైక్లింగ్ అభిమాని అయిన షైల్స్ వేసినపుడు తట్టిన ఉపాయం వల్ల ఇది సాధ్యపడింది. సెలెబ్రిటీస్ మరియు మాజీ ఆటగాళ్ళు వెంభ్లీ స్టేడియంలో సెప్టెంబరు 2008 లో ఆడిన సాకర్ ఎయిడ్ ఆటలో షియరర్ కూడా పాల్గొని రెండు గోల్స్ చేసి UNICEFకి విరాళాలు సేకరించాడు.
సర్ బాబి రాబ్సన్‌కి నివాళులు అర్పించడానికీ, అతను నిర్మించిన సర్ బాబి రాబ్సన్ ఫౌండేషన్ కాన్సర్ సేవా సంస్థకి విరాళాలు సేకరించడానికీ, 2009 జూలై 26న St. జేమ్'స్ పార్క్‌లో జరిగిన సర్ బాబి రాబ్సన్ ట్రాఫి మాచ్ అనే చారిటీ మాచ్‌లో షియరర్ ఆడాడు. అది సర్ బాబీకి చివరి ప్రజా దర్శనమయ్యింది, అతను అయిదు రోజుల తరువాత మృతి చెందాడు. 2009 అక్టోబరు 15 నాడు షియరర్, సర్ బాబీస్ ఫౌండేషన్‌కు కొత్త పోషకుడు అయ్యాడు.
షియరర్ లైన్యాను వివాహమాడాడు, ఆమెను అతను సౌతాంప్‌టన్ ఆటగాడిగా ఉన్నపుడు కలిసాడు. సౌత్ కోస్ట్‌లో షియరర్ రెండవ సంవత్సరంలో, ఈ జంట లైన్యా తల్లిదండ్రులతో స్థానికంగా కలిసి జీవించింది. ఆ తర్వాత 1991 జూన్ 08 తేదీన, నగరంలోని St. జేమ్‌స్ చర్చ్‌లో వివాహమాడారు. కొంత మంది తరువాతి ఆటగాళ్ళ WAGస్ (భార్యలు మరియు స్నేహితురాళ్ళు) వర్ణించినదానికి విరుధ్ధంగా, లైన్యా ఒక నిశ్శబ్దమైన, బిడియమైన వ్యక్తిత్వం కలిగిన స్త్రీ అనీ, తన భర్త కీర్తి ప్రతిష్ఠలు తెచ్చిన జనాకర్షణ ఆమెకు ఇబ్బందిగా ఉంటుందనీ షియరర్ ఆమెను గురించి తెలియజేసాడు. ఈ జంటకి ముగ్గురు పిల్లలు ఉన్నారు. తన క్రీడాజీవితంలో తనకి జువెంటస్ లేదా బార్సిలోనా వెళ్ళే అవకాశం వచ్చినప్పటికీ, తను ఇంగ్లాండ్‌లో ఉండాలని నిర్ణయించుకోడానికి కారణం తన కుటుంబాన్ని స్థానభ్రంశం చేయకూడదని షియరర్ తెలియచేసాడు. మే 2006 లో అతని టెస్టిమోనియల్ తరువాత St. జేమ్‌స్ పార్క్‌లో అతను లాప్ ఆఫ్ ఆనర్ ప్రదర్శించినపుడు, అతని కుటుంబం అతని వెంట గ్రౌండ్‌లోనికి వెళ్ళింది.
2000 డిసెంబరు 06 తేదీన, షియరర్‌కు ఆనరరి ఫ్రీడం ఆఫ్ ది సిటీ ఆఫ్ న్యూకాజిల్ అపాన్ టైన్ పురస్కారం ఇచ్చారు. దాని మీద అనులేఖనం : "న్యూకాజిల్ యునైటెడ్ ఫుట్‌బాల్ క్లబ్‌కు కాప్టెన్‌గా, మరియు ఇంగ్లాండ్ జట్టుకి కాప్టెన్‌గా నగర ప్రతిష్ఠను ఇనుమడింప చేసిన అతని పాత్రకి గుర్తింపుగా"
2001 క్వీన్ బర్త్‌డే ఆనర్స్‌లో షియరర్‌ను ఆర్డర్ ఆఫ్ ది బ్రిటిష్ ఎంపైర్ (OBE)లో ఆఫీసర్‌ను చేసారు.
2006 డిసెంబరు 04 తేదీన, న్యూకాజిల్ సిటీ హాల్‌లో, నార్తంబ్రియా యూనివర్సిటీ షియరర్‌ను డాక్టర్ ఆఫ్ సివిల్ లా బిరుదుతో సత్కరించింది. ఆ సమారోహంలో యూనివర్సిటీ వైస్ ఛాన్సిలర్ మాట్లాడుతూ, "తన క్రీడాజీవితమంతా, తన వృత్తి జీవితాన్నే నాశనం చేయగల గాయాలు తగిలినప్పటికీ, సాహసంతో, నిశ్చయ దృక్పథంతో పోరాడి, అలన్ షియరర్ క్రమశిక్షణ, దీక్ష, కష్టపడే నైజం, యేకాగ్రతలతో కర్తవ్య నిర్వహణ చేసాడు" అని శ్లాఘించాడు.
2009 అక్టోబరు 01 తేదీన, షియరర్‌ను నార్తంబర్లాండ్ డెప్యూటీ లెఫ్టినెంట్‌గా నియమించారు. లార్డ్ లెఫ్టినెంట్ ఆఫ్ నార్తంబర్లాండ్, ది డచెస్ ఆఫ్ నార్తంబర్లాండ్, జేన్ పెర్సి అతని పేరు ప్రతిపాదించగా, క్వీన్ తన అంగీకారం తెలియచేసారు. ఈ పాత్రలో షియరర్ ఇతర 21 డెప్యూటీస్‌తో పాటు, డచెస్ అఫీషియల్ ఎంగేజ్మెంట్స్ వల్ల క్వీన్‌కు అఫీషియల్ రెప్రెసెంటేటివ్‌గా తన విధులు నిర్వహించలేనపుడు డచెస్‌కు స్టాండ్ఇన్‌గా వ్యవహరిస్తారు. డెప్యూటీస్ కౌంటి సరిహద్దులకి 7 మైళ్ళ లోపలే జీవించాలి, వారు తమ నియామకాన్ని 75 యేళ్ళ పాటు కొనసాగించవచ్చు. డచెస్ ఈ నియామకాన్ని గురించి మాట్లాడుతూ, "అలన్ కంటే ప్రసిధ్ధమైన వ్యక్తి మనకు దొరకడు, ఫుట్‌బాల్ రంగానికి అతను చేసిన సేవల వల్లే కాదు, శ్రమ అనుకోకుండా అతను సేవా సంస్థలకి, సముదాయాలకి చేసే అధికసేవలవల్ల కూడా ఇంతకంటే ప్రసిధ్ధమైన వ్యక్తి దొరకడని చెప్తున్నాను. అతను డెప్యూటి లెఫ్టినెంట్ పాత్రను అంగీకరించినందుకు నేను చాలా సంతోషంగా ఉన్నాను, ఎందుకంటే అతను ఒక నిజమైన "రోల్ మోడల్". అతను ఎక్కువగా చేయవలసింది ఏమీ ఉండదని నేను ప్రమాణం చేసి చెప్పాను, కానీ సంవత్సరానికి ఒక్క సందర్భం అయినా కూడా అతను దానికి ఉత్తమమైన ఎంపిక." అన్నారు.
07 డిసెంబర్ 2009 తేదీన షియరర్ను, న్యూకాజిల్ యూనివర్సిటీ "డాక్టర్ ఆఫ్ సివిల్ లా" చేసింది. ఛాన్సిలర్ సర్ లియాం డోనాల్డ్‌సన్, "న్యూకాజిల్ యునైటెడ్ నా జట్టు అలన్ షియరర్ కేవలం ఒక స్థానిక ఇతిహాసం కాదు, చరిత్రలో అన్ని కాలాలకీ అతను బహుశా అత్యంత గొప్పవాళ్ళైన ఫుట్‌బాలర్స్‌లో ఒకడు..." అని అభివర్ణించాడు.
1987–88||రో్‌స్పాన్="6"|సౌథాంప్‌టన్||రో్‌స్పాన్="6"|మొదటి డివిజన్||5||3||0||0||0||0|| కోల్‌స్పాన్="2"|-||5||3
559 ||283 ||58 ||27 ||50 ||32 ||56 ||32 ||733 ||379
!Total||63||30